Játtanir frá Granskingarráðnum 2001-2015 Granskingarráðið (nú Granskingarnevndin) hevur síðani tað varð umskipað við Granskingargrunninum í 2002 játtað stuðul til næstan 200 verkætlanir. Av hesum vóru 10 verkætlanir í gongd frá undanfarna ráðið og skipan, játtaðar í 2001 ella fyrri. Granskingarráðið gjørdi í fleiri ár av at raðfesta 6 høvuðsøki og hvørt ár velja at stuðla innan eitt ella fleiri av hesum økjum. Økini vóru: Matur, Mentan, Samfelag, Náttúra og Náttúrutilfeingi, Fólkaheilsa og Tøkni. Nýggja Granskingarnevndin, sum tók við í august 2008, valdi í 2009 at broyta hesa siðvenju og bjóðar nú fólki at søkja innan øll økir á hvørjum ári. Umsóknir vera tó enn flokkaðar innanhýsis eftir hesum økjum. Niðanfyri er yvirlit við øllum játtaðum verkætlanunum, býtt uppá játtanarár og granskingarøki. Tær verkætlanir, sum ikki fóru í gongd og har játtanin er latin Granskingargrunninm aftur, eru merktar við stjørnum í samlaða yvirlitinum. Allar verkætlanir eru neyvari lýstar í dátugrunninum Stuðulsyvirlit.